बिधान सभा बिसाइख’थिनि फिथाइ फोसावनायनि आगोल मोनसे इसिङारि सुलुंनि बिथाजों सं दान्नानै कक्राझार पुलिसआ रिपु रिजार्फ हाग्रा ओनसोलनि उल्थापानि दिघली ओनसोलनि राइद नाम्बार 4 आरो 5 निफ्राय AK 56 राइफल गं 3, गं 1 मेगजिन आरो गर 56 गोथां गुलि बोखांनो हायो होननानै पुलिसनि सुलुङाव फोरमायदों । शनिबाराव कक्राझार जिल्लानि SP नि मावखुलिआव खुंफुंनाय मोनसे खौरांगिरि मेलनि गेजेरजों आसामनि ए.डि.जि.पि. एल.आर. बिष्णय आरो कक्राझार जिल्लानि SP राकेस रसनआ फोरमायोदि थांनाय 25 अक्तआव गसाइगाव बन्धननि बेंकनिफ्राय सिखावफोरा 5 लाक रां लुथिनायनि उनाव जाथायजों लोब्बा थानाय दायनिगिरिखौ गोख्रों संदानगासिनो थानाय समावनो उल्था पानि दिघली ओनसोलनिफ्राय हाथियारफोरखौ बोखांनो हायो होनना फोरमायदों । ए.डि.जि.पि. एल.आर. बिष्णयआ खौरांगिरिफोरनि सिगाङाव बुंबावोदि गसाइगाव बन्धन बेंकनि रां लुथिनाय जाथायजों लोब्बा थानायनि दायाव चिरां जिल्लानि सत सामथायबारि गामिनि प्राजिथ सिल बसुमतारीखौ कारिगाव बड’लेण्ड धाबानिफ्राय हमनाय जादों होन्ना फोरमायो।